คำสั่งการประปานครหลวงคำสั่งการประปานครหลวงที่ ๑๐๗/๒๕๔๙เรื่อง มอบอำนาจเกี่ยวกับการบริการ[๑] เพื่อแบ่งเบาภาระงานในหน้าที่ของผู้ว่าการและเพื่อให้หน่วยงานต่าง ๆ สามารถปฏิบัติงานได้อย่างคล่องตัว อาศัยอำนาจตามความในมาตรา๓๒ แห่งพระราชบัญญัติการประปานครหลวง พ.ศ. ๒๕๑๐ ประกอบกับระเบียบการประปานครหลวง ฉบับที่๔๐ ว่าด้วยการรับ - จ่ายเงิน และการเก็บรักษาเงิน ระเบียบการประปานครหลวง ฉบับที่ ๕๐ว่าด้วยการติดตั้งประปา และระเบียบการประปานครหลวง ฉบับที่ ๕๕ ว่าด้วยตัวแทนจัดเก็บและตัวแทนอ่านมาตรจึงมอบอำนาจให้พนักงานปฏิบัติงานแทนผู้ว่าการดังนี้ส่วนที่ ๑การขออนุญาตหรือแจ้งใช้อำนาจตามพระราชบัญญัติการประปานครหลวงพ.ศ. ๒๕๑๐ ในการเดินท่อน้ำผ่านที่ดินของบุคคลใด ๆ๑.ให้ผู้อำนวยการฝ่ายสำรวจและออกแบบ สายงานรองผู้ว่าการ(วิศวกรรมและก่อสร้าง) หรือผู้จัดการสำนักงานประปาสาขา สายงานรองผู้ว่าการ (บริการ)แล้วแต่กรณี เป็นผู้ลงนามในหนังสือขออนุญาตเดินท่อน้ำและติดตั้งอุปกรณ์ผ่านที่ดินของบุคคลใดๆ รวมทั้งแจ้งการบำรุงรักษาระบบการส่งและจำหน่ายน้ำ๒.กรณีแจ้งการเดินท่อน้ำและติดตั้งอุปกรณ์ผ่านที่ดินของบุคคลใดๆ รวมทั้งในการบำรุงรักษาระบบการส่งและจำหน่ายน้ำ โดยอาศัยอำนาจตามพระราชบัญญัติการประปานครหลวงพ.ศ. ๒๕๑๐ ให้พนักงานการประปานครหลวงตำแหน่งดังต่อไปนี้คนใดคนหนึ่ง เป็นผู้ลงนามในหนังสือแจ้ง๒.๑สายงานรองผู้ว่าการ (วิศวกรรมและก่อสร้าง)๒.๑.๑ผู้ช่วยผู้ว่าการ (ก่อสร้างระบบจ่ายน้ำ)๒.๑.๒รองผู้ว่าการ (วิศวกรรมและก่อสร้าง)๒.๒สายงานรองผู้ว่าการ (บริการ)๒.๒.๑ผู้จัดการภาค๒.๒.๒รองผู้ว่าการ (บริการ)ส่วนที่ ๒อำนาจอนุมัติการขอติดตั้งประปาใหม่๑.หัวหน้าส่วนสำรวจและออกแบบมีอำนาจอนุมัติการขอติดตั้งประปาใหม่สำหรับมาตรวัดน้ำขนาดไม่เกิน๑ นิ้ว คราวหนึ่งจำนวนไม่เกิน ๕๐ มาตร ในกรณีที่มีท่อประปาวางผ่านถนนหรือซอยนั้นอยู่แล้ว๒.ผู้อำนวยการกองบำรุงรักษามีอำนาจอนุมัติการขอติดตั้งประปาใหม่๒ กรณี คือ๒.๑งานติดตั้งประปาใหม่สำหรับมาตรวัดน้ำขนาดไม่เกิน ๔ นิ้ว คราวหนึ่งจำนวนไม่เกิน ๑๐๐มาตร ในกรณีที่มีท่อประปาวางผ่านถนนหรือซอยนั้นอยู่แล้ว และหรือมีการวางท่อประปาขนาดไม่เกินØ ๑๕๐ มิลลิเมตร๒.๒อนุมัติการดำเนินงานวางท่อประปาขนาดไม่เกิน Ø ๑๕๐ มิลลิเมตร ในที่ดินจัดสรรที่ผู้จัดสรรเป็นผู้ดำเนินการเอง๓.ผู้จัดการสำนักงานประปาสาขามีอำนาจอนุมัติการขอติดตั้งประปาใหม่ดังนี้๓.๑อนุมัติการขอติดตั้งประปาใหม่ทุกกรณี ยกเว้นกรณีที่สำนักงานประปาสาขาจัดทำรายละเอียดเป็นโครงการ๓.๒อนุมัติการดำเนินงานวางท่อขยายเขต งานบรรจบระบบท่อในที่ดินจัดสรร งานปรับปรุงกำลังน้ำงานเปลี่ยนท่อเดิมที่ชำรุดหมดสภาพการใช้งาน และงานอื่น ๆ ที่สำนักงานประปาสาขาเป็นผู้ออกแบบ๔.รองผู้ว่าการ (บริการ) มีอำนาจพิจารณาชี้ขาดปัญหาที่เกี่ยวกับงานติดตั้งประปาใหม่และงานวางท่อประปาอื่น ๆ ทุกกรณีส่วนที่ ๓อำนาจอนุมัติจำหน่ายหนี้ค่าน้ำประปา๑.ผู้จัดการสำนักงานประปาสาขา๑.๑อนุมัติจำหน่ายหนี้ค่าน้ำประปาออกจากบัญชีเป็นศูนย์ ได้ในกรณีที่จำนวนเงินไม่เกินรายละ๕,๐๐๐ บาท๒.ผู้จัดการภาค๒.๑อนุมัติจำหน่ายหนี้ค่าน้ำประปาออกจากบัญชีเป็นศูนย์ ได้ในกรณีที่จำนวนเงินไม่เกินรายละ๑๐,๐๐๐ บาท ทั้งนี้ ต้องผ่านการพิจารณากลั่นกรองของคณะกรรมการพิจารณาการจำหน่ายหนี้จากบัญชีเป็นศูนย์๓.รองผู้ว่าการ (บริการ)๓.๑อนุมัติจำหน่ายหนี้ค่าน้ำประปาออกจากบัญชีเป็นศูนย์ ได้ในกรณีที่จำนวนเงินไม่เกินรายละ๑๐๐,๐๐๐ บาท ทั้งนี้ ต้องผ่านการพิจารณากลั่นกรองของคณะกรรมการพิจารณาการจำหน่ายหนี้จากบัญชีเป็นศูนย์ส่วนที่ ๔อำนาจเกี่ยวกับเรื่องตัวแทน๑.รองผู้ว่าการ (บริการ)๑.๑มอบอำนาจให้นิติกรฝ่ายกฎหมาย ไปทำนิติกรรมรับจำนองและไถ่ถอนโฉนดที่ดินจดทะเบียนการโอนและไถ่ถอนพันธบัตรรัฐบาลดำเนินการเพื่ออายัดและถอนอายัดเงินในบัญชีเงินฝากธนาคาร สลากออมสิน และสลากธนาคารเพื่อการเกษตรและสหกรณ์การเกษตรซึ่งนำมาเป็นประกันสัญญาตั้งตัวแทน๒.ผู้จัดการสำนักงานประปาสาขา๒.๑อนุมัติการคืนหลักทรัพย์ค้ำประกัน สัญญาตั้งตัวแทนให้แก่ตัวแทน ตามระเบียบการประปานครหลวงฉบับที่ ๕๕ ว่าด้วยตัวแทนปฏิบัติหน้าที่ด้านบริการผู้ใช้น้ำส่วนที่ ๕อำนาจเกี่ยวกับการลดหย่อนค่าน้ำประปา๑.ผู้จัดการสำนักงานประปาสาขา๑.๑พิจารณาลดหย่อนค่าน้ำประปากรณีท่อรั่วภายในได้ตามความเหมาะสม แต่ครั้งละไม่เกิน ร้อยละ๒๐ ของจำนวนเงินที่คำนวณได้จากน้ำที่รั่วไหล และให้พิจารณาลดหย่อนได้เฉพาะเดือนที่ผู้ใช้น้ำรับทราบถึงการรั่วไหลเพียงเดือนเดียวเท่านั้น๒.ผู้จัดการภาค, รองผู้ว่าการ(บริการ)๒.๑พิจารณาลดหย่อนค่าน้ำประปากรณีท่อรั่วภายในได้ตามความเหมาะสม แต่ครั้งละไม่เกินร้อยละ๓๐ ของจำนวนเงินที่คำนวณได้จากน้ำที่รั่วไหล และให้พิจารณาลดหย่อนได้เฉพาะเดือนที่ผู้ใช้น้ำรับทราบถึงการรั่วไหลเพียงเดือนเดียวเท่านั้นส่วนที่ ๖อำนาจเกี่ยวกับการยกเว้นหรือลดหย่อนค่าธรรมเนียมบรรจบมาตรวัดน้ำ๑.หัวหน้าส่วนจัดเก็บและรับเงินเป็นผู้พิจารณายกเว้นค่าธรรมเนียมบรรจบมาตรวัดน้ำในกรณีที่ผู้ใช้น้ำต้องชำระค่าธรรมเนียมเป็นจำนวน ๑๐๐ บาท๒.ผู้อำนวยการกองบริการเป็นผู้พิจารณาลดหย่อนค่าธรรมเนียมบรรจบมาตรวัดน้ำในกรณีที่ผู้ใช้น้ำต้องชำระค่าธรรมเนียมเป็นจำนวนร้อยละ ๑๐ ของค่าใช้จ่ายเหมาจ่ายในการติดตั้งประปาใหม่ตามขนาดมาตรวัดน้ำ๓.ผู้จัดการสำนักงานประปาสาขาเป็นผู้พิจารณาลดหย่อนค่าธรรมเนียมบรรจบมาตรวัดน้ำในกรณีที่ผู้ใช้น้ำต้องชำระค่าธรรมเนียมเป็นจำนวนร้อยละ ๒๕ ของค่าใช้จ่ายเหมาจ่ายในการติดตั้งประปาใหม่ตามขนาดมาตรวัดน้ำหรือกรณีต้องชำระค่าธรรมเนียมเท่ากับค่าใช้จ่ายเหมาจ่ายในการติดตั้งประปาใหม่ตามขนาดมาตรวัดน้ำส่วนที่ ๗อำนาจอนุมัติทั่วไป๑.ผู้อำนวยการฝ่ายสำรวจและออกแบบ๑.๑ลงนามอนุมัติในแบบแปลน (Layout Plan) และแบบงานก่อสร้างและงานซื้อ รวมทั้งอนุมัติให้แก้ไขรายละเอียดประกอบแบบงานก่อสร้างของงานท่อประธานท่อจ่ายน้ำ งานโยธา งานรื้อย้ายปรับปรุงระบบท่อประปาและงานอื่น ๆ ที่อยู่ในความรับผิดชอบที่ฝ่ายสำรวจและออกแบบดำเนินการเองทั้งหมดทั้งนี้ตั้งแต่วันที่ ๑ เมษายน ๒๕๔๙ เป็นต้นไป โดยยกเลิกคำสั่งการประปานครหลวงที่ ๓๖๙/๒๕๔๕สั่ง ณ วันที่ ๒๗ ธันวาคม ๒๕๔๕ คำสั่งการประปานครหลวงที่ ๒๘/๒๕๔๘ สั่ง ณ วันที่ ๔ กุมภาพันธ์๒๕๔๘ คำสั่งการประปานครหลวงที่ ๒๘๐/๒๕๔๘ สั่ง ณ วันที่ ๑๐ ตุลาคม ๒๕๔๘ เว้นแต่การมอบอำนาจตามคำสั่งการประปานครหลวงที่๑๓๘/๒๕๔๕ สั่ง ณ วันที่ ๖ มิถุนายน ๒๕๔๕ ให้คงใช้ถือปฏิบัติต่อไปในส่วนที่ไม่ขัดหรือแย้งกับคำสั่งนี้สั่ง ณ วันที่ ๒๐ มีนาคมพ.ศ. ๒๕๔๙วิทิตอาวุชานนท์ผู้ว่าการการประปานครหลวงนันทนา/ผู้จัดทำ๗ มิถุนายน ๒๕๔๙สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๒๓/ตอนที่ ๕๔ ง/หน้า ๑๙๕/๑ มิถุนายน ๒๕๔๙